Hvad sker der på operationsdagen?
Når du ankommer, bliver du hentet af en sygeplejerske, der hjælper dig med forberedelse inden operationen. Hvis indgrebet udføres i fuld narkose, vil næstesilægen informere dig om narkosen. Herefter vil plastikkirurgen tegne operationsområdet op og besvare de spørgsmål, du sidder inde med. Efter operationen er du på opvågningsstuen, hvor en sygeplejerske tager hånd om dig. Du bliver observeret af sygeplejersken, indtil du er tilstrækkelig vågen og er velbefindende. Denne tid afhænger af, hvorvidt du har fået foretaget indgrebet i fuld narkose eller i lokalbedøvelse. Plastikkirurgen kigger forbi, og informerer dig om særlige forholdsregler, der skal tages, når du kommer hjem.